par pētniecības un inovācijas pamatprogrammas “Apvārsnis Eiropa” izveidi un dalības un rezultātu izplatīšanas noteikumiem, EIROPAS PARLAMENTA UN PADOMES LĒMUMS, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis Eiropa”, EIROPAS PARLAMENTA UN PADOMES REGULA, ar ko izveido Kaimiņattiecību, attīstības sadarbības un starptautiskās sadarbības instrumentu, EIROPAS PARLAMENTA UN PADOMES REGULA, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013

Reaģējot uz to, dalībvalstis ir pieņēmušas ārkārtas diskrecionārus ekonomiskus un finansiālus pasākumus. Kopā ar tā saukto “automātisko stabilizatoru” ietekmi, t. i., maksājumiem, kas paredzēti bezdarba apdrošināšanas un sociālā nodrošinājuma sistēmās, apvienojumā ar nodokļu ieņēmumu zaudējumu, šie pasākumi ievērojami ietekmē dalībvalstu publiskās finanses, liekot kopējam vispārējam valdības budžeta deficītam gan eurozonā, gan ES pieaugt no 0,6 % no IKP 2019. gadā līdz 8,5 % no IKP šogad.

[EAI] paskaidrojuma rakstā ir sīki izklāstīti subsidiaritātes un proporcionalitātes apsvērumi. Turklāt attiecīgajām programmām piemērojamie subsidiaritātes un proporcionalitātes apsvērumi ir sīki izklāstīti šādu Komisijas priekšlikumu paskaidrojuma rakstos:

–COM(2018) 392: EIROPAS PARLAMENTA UN PADOMES REGULA, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013 (turpmāk “Komisijas priekšlikums COM(2018) 392”),

–COM (2018) 435: priekšlikums — EIROPAS PARLAMENTA UN PADOMES REGULA par pētniecības un inovācijas pamatprogrammas “Apvārsnis Eiropa” izveidi un dalības un rezultātu izplatīšanas noteikumiem (turpmāk “Komisijas priekšlikums COM(2018) 435”),

–COM(2018) 436: EIROPAS PARLAMENTA UN PADOMES LĒMUMS, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis Eiropa” (turpmāk “Komisijas priekšlikums COM(2018) 436”),

–COM (2018) 460: priekšlikums — EIROPAS PARLAMENTA UN PADOMES REGULA, ar ko izveido Kaimiņattiecību, attīstības sadarbības un starptautiskās sadarbības instrumentu (turpmāk “Komisijas priekšlikums COM(2018) 460”).

·Juridiskā instrumenta izvēle

Šis priekšlikums groza Komisijas priekšlikumus COM(2018) 392, COM(2018) 435, COM(2018) 436 un COM(2018) 460.

3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

·Apspriešanās ar ieinteresētajām personām

Īstenotā sabiedriskā apspriešana un apspriešanās ar ieinteresētajām personām ir sīki izklāstīta šādu Komisijas sākotnējo priekšlikumu paskaidrojuma rakstos: COM (2018) 392, COM (2018) 435, COM (2018) 436 un COM (2018) 460.

·Izvērtējumi un ietekmes novērtējums

Priekšlikuma atbalstam veikto ex post un starpposma izvērtējumu rezultāti ir sīki izklāstīti šādu Komisijas sākotnējo priekšlikumu paskaidrojuma rakstos: COM (2018) 392, COM (2018) 435, COM (2018) 436 un COM (2018) 460.

4.IETEKME UZ BUDŽETU

Savienība darīs pieejamus kopumā 14 647 miljonus EUR pētniecības un inovācijas pamatprogrammai “Apvārsnis Eiropa”, kopumā 16 483 miljonus EUR Eiropas Lauksaimniecības fondam lauku attīstībai un kopumā 11 448 miljonus EUR Ārējās darbības garantijas palielināšanai Kaimiņattiecību, attīstības sadarbības un starptautiskās sadarbības instrumenta ietvaros. Pirmspievienošanās palīdzības instrumenta (IPA) I pielikumā iekļautie saņēmēji būs tiesīgi saņemt šādu palielinājumu. Papildu finansējums tiks darīts pieejams, izmantojot Eiropas Savienības Atveseļošanas instrumentu, pamatojoties uz jaunajā lēmumā par pašu resursiem paredzēto pilnvarojumu. Sīkāka informācija par ietekmi uz budžetu ir sniegta tiesību akta finanšu pārskatā.

5.CITI ELEMENTI

·Detalizēts konkrētu priekšlikuma noteikumu skaidrojums